Man oor selfoon vermoorŉ Man is met klippe doodgegooi nadat hy rowers agternagesit het wat sy selfoon gegryp het. Kapt. Lydia Mtila-Dikolomela, woordvoerder van die polisie, sê die 23-jarige man het glo Woensdagaand op sy selfoon gepraat terwyl hy op die N1 naby Florida gery het. Die man het glo die motor gestop waarna iemand sy selfoon gegryp en weggehardloop het. Die man het glo uit sy motor gespring en die dief agternagesit terwyl sy vroulike passasier die polisie ontbied het. Mtila-Dikolomela sê die man se halfnaakte liggaam is later in die veld langs die pad gevind. Hy is glo met klippe doodgegooi. Die polisie ondersoek die saak.